টাঙ্গাইল শহরের প্রাণকেন্দ্রে গড়ে উঠা ডিসি লেক ও এসপি পার্কে শহর ও শহরতলীর বিনোদন পিপাসুরা আসেন পরিবার-পরিজন ও বন্ধু-বান্ধব নিয়ে। দীর্ঘদিন ধরে পরিত্যক্ত বিশাল এই লেক ও নদী এখন জেলার জনপ্রিয় বিনোদন কেন্দ্রে পরিণত হয়েছে। পুরোপুরি কাজ শেষ না হলেও উপচেপড়া ভিড় ছিল। এখন কাজের অনেকটাই শেষ পর্যায়ে। আরো আকর্ষণীয় করার জন্য বিনোদন কেন্দ্র দু’টির কাজ চলছে। এখানে পরিবারের সবাইকে নিয়ে সময় কাটানোর জন্য রয়েছে পর্যাপ্ত নিরাপত্তা। তাই উৎসব ছাড়াও অধিকাংশ সময়ই ডিসি লেকে ও এসপি পার্কে বিনোদনপ্রিয় মানুষের ভিড় দেখা যায়। তবে ঈদের দিন ও এরপরেও ভিড় হবে বলে জানিয়েছেন এখানকার কর্মচারীরা।